Min kæreste og jeg har købt lejlighed sammen for godt 2 måneder sammen, og i den forbindelse skulle vi have oprettet indboforsikring, og flyttede til samme forsikringsselvskab: Alm. Brand forsikring.
Jeg undersøgte inden vi oprettede os som kunder, priserene for forsikringer for forskellige forsikringsselvskaber. Alm. Brand var ikke de billigste på markedet, men vi valgte dem stadig, da vi ville være sikre på, at blive forsikret et ordentligt sted. Det har dog vist sig, at de ekstra penge, på INGEN måde er pengene værd. Ikke engang ekstra god service, kan man nærme sig at sige, at pengene dækker.
En kort historie lang, havde jeg dem i røret 3 gange på lidt over en uge, pga et brev vi havde modtaget fra Alm. Brand, om, at vores oplysninger ikke stemte overens. Jeg blev ved at få at vide, at ham der havde solgt os forsikringen (Michael) skulle ringe tilbage til os, da de 3 medarbejdere jeg havde i røret i løbet af ugen, ikke kunne hjælpe. Allerede her er det i sig selv ikke i orden, at hele 3 medarbejdere ikke kan se sig ud af det, eller hjælpe. Hvad værre er, er, at Michael aldrig ringede tilbage. Da jeg derfor for 4. gang ringer, nægter jeg at lægge på, førend jeg har fået et brugtbart svar. Allerede her ved oprettelsen som kunde, blev jeg utilfreds over hvor lidt styr der er på tingene.
Ydermere har vi haft bedt om, at få ændret vores opkrævning af forsikringerne til, at være månedlig istedet for årlig. Dette kludrede Alm Brand også i, og pludselig stod jeg en dag uden penge på kontoen, fordi de havde hævet for ALLE forsikringer på én gang, på en anden konto end de var blevet bedt, at hæve fra. Jeg ringede Alm Brand op, meget vred, og spurgte hvordan i alverden jeg kunne blive hævet for alt, når jeg nu havde ringet og fået lavet op til kun månedlig betaling. Jeg fik der at vide, at de nok skulle overføre pengene tilbage, men at er kunne gå op til over en uge, inden pengene ville stå på min konto igen. OVER EN UGE? Det er sgu lang tid at vente på, at ens konto kommer i plus igen. Der blev dog ikke undskyldt. 
Den kommende måned bliver vi igen hævet. Nu er det endelig blevet rettet til, at være månedlig opkrævning, men pengene bliver stadig hævet på den forkerte konto. Jeg har haft Alm. Brand i røret tidligere hvor de har givet ord på, at de havde ændret opkrævingen til, at blive hævet fra en anden konto. Når, jamen det var jo fin service, men det er så bare ikke sket. Jeg har i dag fået at vide, at for at ændre kontoen, skal jeg henvende mig til banken. Hvorfor Alm Brand så har haft forsikret mig i telefonen om, at de har ændret det for mig, det må være en del af den måde deres ufaglærte medarbejdere, forsøger at lyde som om, at de hjælper deres kunder på. Ufaglærte skulle man i hvert fald tro, at de var. Service er tydeligvis ikke et ord de kender til, og det kan jeg sige, efter at have haft SAMTLIGE af deres medarbejdere i røret. Og ikke så meget som et 'undskyld' eller 'det beklager vi'.
Når de har så lidt styr på, bare de basale ting som når nye kunder skal oprettes, og ikke kan formidle sig ordentligt, tør jeg slet ikke tænke på hvad der ville ske, hvis vi en dag fik en skade, og havde brug for at blive forsikret. Det behøver jeg heldigvis heller ikke spekulere i nu, for nu er vi skiftet til et andet forsikrings selvskab. Vi vil ikke finde os i den måde Alm Brand behandler deres kunder på, og kan på ingen måde anbefale dem videre. Der har ikke været én eneste opringning siden vi blev kunder, hvor vi har lagt røret på med et smil på læben. Vi har været utilfredse hver gang.